PATVIRTINTA

Varėnos „Žilvičio“ vaikų lopšelio-darželio direktoriaus 2022 m. rugsėjo 12 d. įsakymu Nr. V-49

**RESPUBLIKINĖS IKIMOKYKLINIO IR PRIEŠMOKYKLINIO**

**MENINIO UGDYMO (MUZIKOS) PEDAGOGŲ**

**METODINĖS - PRAKTINĖS KONFERENCIJOS „AUGU SU MUZIKA”**

**NUOSTATAI**

**I. BENDROSIOS NUOSTATOS**

 1.1. Respublikinės metodinės – praktinės konferencijos (toliau konferencijos) „AUGU SU MUZIKA” nuostatai reglamentuoja renginio tikslą, uždavinius, rengėjus, dalyvius, organizavimo ir vykdymo tvarką.

 1.2. Konferencijos aktualios temos:

* Meninio ugdymo(-si) galimybės ir įvairovė ikimokykliniame ir priešmokykliniame amžiuje.
* Šeimos vaidmuo vaiko muzikiniame ugdyme ir tėvų dalyvavimas bendruomenės šventėse.
* Kūrybiškumo skatinimas, naujos formos, priemonės, veiklų įvairovė.

**II. TIKSLAS**

 2. Skatinti ikimokyklinių įstaigų pedagogus bendrauti, bendradarbiauti, diskutuoti aktualiomis temomis, dalintis pedagogine patirtimi ir keistis vertingomis idėjomis.

**III. UŽDAVINIAI**

 3.1. Dalintis ikimokyklinio muzikinio ugdymo patirtimi.

 3.2. Dalintis ikimokyklinės įstaigos bendruomenės bendradarbiavimo idėjomis.

 3.3. Pristatyti inovatyvias, kūrybiškumą skatinančias metodines priemones.

 3.4. Sukurti ir palaikyti bendradarbiavimo ryšius su kitomis šalies ikimokyklinio ugdymo įstaigomis.

**IV. KONFERENCIJOS RENGĖJAI**

 4.1.Varėnos „Žilvičio“ vaikų lopšelis-darželis, Parko g. 6, 65192 Varėna, tel. (8 310) 52 096; el. p. darzelis.zilvitis@varena.lt .

 4.2. Varėnos švietimo centras, Basanavičiaus g. 9, 65183 Varėna.

 4.3. Konferencijos organizavimo grupė:

 Silva Mikučionytė-Bingelienė – Varėnos ,,Žilvičio“ vaikų lopšelio-darželio vyresnioji auklėtoja,

 Alė Uždavinienė – Varėnos ,,Žilvičio“ vaikų lopšelio-darželio vyresnioji auklėtoja,

 Nerijus Bakula – Varėnos ,,Žilvičio“ vaikų lopšelio-darželio meninio ugdymo (muzikos) mokytojas metodininkas.

**V. DALYVIAI**

 5. Konferencijoje kviečiami dalyvauti Respublikos ikimokyklinių įstaigų meninio ugdymo (muzikos) pedagogai.

**VI. ORGANIZAVIMO TVARKA**

 6.1. Konferencija **vyks  2022 m. spalio 3 d. 9.30 val.** Varėnos „Žilvičio” vaikų lopšelyje-darželyje, Parko g. 6, 65192 Varėna.

 6.2. Registracija į konferenciją vykdoma el.p. silva.bingeliene@gmail.com

 6.3. Informaciją apie konferenciją teikia Varėnos ,,Žilvičio“ vaikų lopšelio-darželio meninio ugdymo (muzikos) mokytojas Nerijus Bakula, tel. +370 675 40043 arba el. paštu nerijus.bakula@gmail.com

 6.4. Konferencijoje kviečiame dalyvauti kaip pranešėjus (skaityti pranešimą, rodyti veiklas ir kt.) arba dalyvius.

 6.5. Konferencijai kviečiame parengti žodinius, stendinius arba vaizdo pranešimus, ugdymo priemones. Pranešimų tematika turi atspindėti aktualias diskusijų sritis, pateiktas bendruosiuose nuostatuose (1.2.).

 6.6. Pranešimų trukmė **iki 10 min**. imtinai. Stendinius pranešimus atsinešti renginio dieną prieš registracijos pradžią.

 6.7. Konferencijos dalyviai užpildytą paraišką (1 Priedas) pateikia **iki 2022 m. rugsėjo 26 d. imtinai** el. paštu silva.bingeliene@gmail.com

**VII. BAIGIAMOJI DALIS**

 7.1. Renginio dieną kiekvienam dalyviui bus įteikti lankstinukai su darbotvarke.

 7.2. Renginio pranešėjams bus išduotos Varėnos švietimo centro pažymos, liudijančios dalyvavimą ir veiklos ar pranešimo pristatymą konferencijoje.

 Pažymos kaina dalyviams 1 Eur, pranešėjams – **nemokamos.**

 7.3**.** Apie konferenciją ir jos dalyvius, bus skelbiama vietinėje spaudoje, Varėnos ,,Žilvičio“ vaikų lopšelio-darželio svetainėje, socialiniuose tinkluose, todėl dalyvių nuotraukos ir pranešimai gali būti viešinami.

\_\_\_\_\_\_\_\_\_\_\_\_\_\_\_\_

**1 priedas**

Dalyvio anketa

|  |  |
| --- | --- |
| **Mokytojo vardas, pavardė** |  |
| **Pilnas ugdymo įstaigos pavadinimas** |  |
| **Telefonas, el. paštas** |  |
| **Kvalifikacinė kategorija**  |  |

|  |  |
| --- | --- |
| **Pranešimo pavadinimas** |  |
| **Priemonės, reikalingos pranešimui skaityti, demonstruoti** |  |